चोर पकड़ाया, जंगल में छिपाई बाइक हुई बरामद
कांकेर| कलगांव आईटीआई से 20 फरवरी को चोरी हुई बाइक पुलिस ने बरामद की है। पुलिस के अनुसार कलगांव आईटीआई के पास ग्रामीण ने बाइक रखी थी, जो चोरी हो गई। मुखबिर की सूचना पर अंतागढ़ के मद्रासीपारा निवासी भास्कर पोपटा को हिरासत में लेकर पूछताछ की गई। उसने चोरी करना कबूल किया। उसने बताया कि बाइक को कस्तूरबा आश्रम के पीछे जंगल की झाड़ियों में छिपाया है। पुलिस ने आरोपी की निशानदेही पर बाइक बरामद की है। पुलिस ने धारा 379 के तहत आरोपी को गिरफ्तार कर जेल भेज दिया है।
hin_Deva hin_Deva